አርሶ አደሮቹ ወደ መደበኛ የስራ እንቅስቃሴያቸው መመለሳቸውን ገለጹ
ኢያሱ መሰለ ኦፍላ፡- በደቡባዊ ዞን ኦፍላ ወረዳ ሀየሎ ቀበሌ የሚኖሩ አርሶ አደሮች ሰላም በመስፈኑ ወደ መደበኛ ህይወታቸው መመለሳቸውን ገለጹ ።የጁንታው ታጣቂዎች መንደራቸው ውስጥ በመመሸጋቸው ከአካባቢያቸው ርቀው ለመሄድ ተገደው እንደነበር አመለከቱ ።ከሁለት ሳምንት ቆይታ በኋላም የሕግ ማስከበር ሥራው በአጭር ጊዜ በመጠናቀቁ ወደ መንደራቸው ተመልሰው ምርታቸውን በመሰብሰብ ላይ ያገኘናቸው የኦፍላ ወረዳ ሃየሎ ቀበሌ ነዋሪ የሆኑት ቄስ መላከ ብርሃን ከበደ ግርማይ እንዳስታወቁት ፣ የጁንታው ታጣቂዎች በግራካሶና አካባቢው በመመሸጋቸው ቤተሰቦቻቸውንና ያሏቸውን እንሰሳት ይዘው ለመሸሽ ተገደው ነበር ።ሕግ የማስከበር እርምጃው
በአጭር ጊዜ ውስጥ
የተጠናቀቀ በመሆኑ አዝመራ
በመሰብሰቡ ላይ እንደሚገኙ
የጠቆሙት ቄስ መላከ
ብርሃን ከበደ፣ እስካሁን
ሰብል በመሰብሰብ ያጋጠማቸው
ችግር እንደሌለ አስታውቀዋል
፡፡አርሶ አደሩ አምርቶና
ለፍቶ ከመብላት ውጭ
ሌላ ዓላማ የለውም
ያሉት ቄስ መላከ
ብርሃን ፣ የተለመደ
ስራን ለማከናወን ሰላም
ያስፈልገዋል ፤ በኣካባቢው
ሰላም በመኖሩም ተጋግዘው
ምርታቸውን በማስገባት ላይ
ነን ብለዋል ።ሌላው በስራ ላይ
ያገኘናቸው የኦፍላ ወረዳ
ሃየሎ ቀበሌ ነዋሪ
አርሶ አደር ሃይሌ
አበራ አርሶ አደሩ
ሰርቶ ለመኖርም ይሁን
አምርቶ ለሌሎች ለመትረፍ
ሰላም ያስፈልጋል ብለዋል።በሰላም
እጦት ምክንያት ለሁለት
ሳምንት አካባቢውን ለቀው
መሄዳቸውን ተናግረዋል።የሀገር መከላከያ ሰራዊት
የአካባቢውን ሰላም በማረጋጋት
ወደ ቀደመ ህይወታችን
መልሶናል ያሉት አርሶ
አደሩ ፣ አዝመራቸውን
ምንም አይነት ጉዳት
ሳይደርስበት በወቅቱ ለመሰብሰብ
መቻላቸውንም ገልጸዋል።በደርግ ሥርዓተ መንግሥት
በአካባቢው በነበረው ጦርነት
እናታቸውን ፣ ወንድማቸውን፣
ባለቤታቸውንና በርካታ ንብረታቸውን
እንዳሳጣቸው የተናገሩት አስተያየት
ሰጪው ጦርነቱ መጥፎ
ጠባሳ ጥሎባቸው ያለፈ
በመሆኑ ዳግም በአካባቢያቸው
እንዲከሰት የማይፈልጉ መሆናቸውን
ገልጸዋል።የትግራይ ሕዝብ ዘመኑን
ሙሉ በጦርነት እንዳሳለፈ
የተናገሩት አርሶ አደሩ፣
ይህም ለተለያዩ ችግሮች
ዳርጎታል ብለዋል።መንግሥት ሕግ ከማስከበር
አንጻር እየወሰደ ያለው
እርምጃም ተገቢ እንደሆነና
በተለይም የአርሶ አደሩን
እንግልት እንደሚቀንስ ገልጸዋል።ገበሬ
አርሶ የሚያበላና ፣
ለመንግስት የሚገብር እንደሆነ
የተናገሩት አቶ ሃይሌ
በስራ የሚደክመው ሳያንሰው
ጽንፈኞች በሚፈጥሩት ችግር
ምክንያት ሊጉላላ አይገባም
ብለዋል።የጥፋት ቡድኑ በሰላማዊ
መንገድ እጁን መስጠት
እንዳለበትና የቡድኑ ታጣቂ
የሆኑ የአርሶ አደር
ልጆችም ከወላጆቻቸው ጋር
ሆነው አምርተው እንዲኖሩ
መክረዋል፡፡አዲስ ዘመን ህዳር 29/2012 ዓ.ም 